stanford-oval/wikipedia huggingface dataset:
אפריל היינריקס

אפריל דואן היינריקס (אנגלית: April Dawn Heinrichs;‏ נולדה ב-27 בפברואר 1964) היא כדורגלנית עבר אמריקאית ששיחקה בעמדת החלוצה. קפטנית נבחרת ארצות הברית כשזו זכתה בגביע העולם הראשון שנערך ב-1991 בסין, ומאמנת ראשית של נבחרת ארצות הברית (2005-2000).
קריירה > כשחקנית

אפריל היינריקס נולדה ב-1964 בעיר דנוור שבקולורדו. ב-1986 היא סיימה את לימודיה באוניברסיטת צפון קרוליינה בצ'אפל היל, כשבמהלך שנותיה באוניברסיטה היא זכתה פעמיים בפרס שחקנית השנה ושלוש פעמים נבחרה להרכב הראשון של ה"אול-אמריקן". באותה שנה היא אף ערכה את הופעת הבכורה שלה בנבחרת הבוגרת, השתתפה עימה במונדיאליטו שנערך באיטליה ונבחרה לכדורגלנית השנה בארצות הברית.
בעקבות המחסור בליגת כדורגל מקצוענית בארצות הברית באותן שנים, עברה היינריקס ב-1987 לסרייה א' האיטלקית - אחת מליגות כדורגל הנשים היחידות שפעלו אז באופן מקצועני. היא שיחקה במשך שלוש שנים ביובנטוס ובפראטו וונדר, ולאחר מכן חזרה לארצות הברית.
בנובמבר 1991 שיחקה היינריקס בטורניר הבינלאומי הגדול היחיד בקריירה שלה - גביע העולם שנערך באותה שנה בפעם הראשונה אי פעם. היינריקס יצרה ביחד עם חברותיה לנבחרת - מישל אקרס וקארין ג'נינגס, את שלישיית ההתקפה האמריקאית שכונתה "החרב בעלת שלושת הלהבים", ושכבשה בטורניר 20 שערים ביחד. את שלב הבתים סיימו האמריקאיות במאזן מושלם, וברבע הגמר הביסו את נבחרת טאיוואן 0-7. בחצי הגמר פגשה ארצות הברית את גרמניה, ניצחה אותה 2-5 (היינריקס כבשה צמד), והעפילה לגמר הטורניר נגד נורווגיה. במשחק הגמר ההיסטורי, שנערך אל מול קהל של 63,000 צופים בגואנגג'ואו, ניצחה ארצות הברית 1-2 וזכתה בטורניר. היינריקס זכתה להיות הקפטנית הראשונה בהיסטוריה שמניפה את גביע העולם בכדורגל נשים.
באותה שנה הודיעה היינריקס על פרישתה ממשחק פעיל. ב-47 משחקים בנבחרת ארצות הברית היא כבשה 37 שערים.
קריירה > כמאמנת

ב-1990 החלה היינריקס את קריירת האימון שלה, כשמונתה למאמנת קבוצת הנשים של אוניברסיטת פרינסטון. שנה לאחר מכן היא עזבה את פרינסטון והחלה לאמן באוניברסיטת מרילנד. במרילנד אימנה היינריקס במשך חמש שנים והשיגה מאזן של 56 ניצחונות, 40 תוצאות תיקו ו-7 הפסדים בלבד. ב-1995 זכתה היינריקס בפרס מאמנת השנה בחוף המזרחי, לאחר שהובילה את האוניברסיטה לזכייה באליפות ה-NCAA בפעם הראשונה בתולדותיה. באותה שנה, אף החלה לשמש כעוזרת-מאמן בנבחרת ארצות הברית.
ב-1996 התמנתה היינריקס למאמנת אוניברסיטת וירג'יניה, תפקיד בו שירתה כארבע שנים. במהלך שנותיה באוניברסיטה, הובילה היינריקס את הקבוצה לארבע הופעות רצופות בטורניר האליפות של ה-NCAA, וסיימה את תפקידה במאזן של 52 ניצחונות, 27 תוצאות תיקו ו-7 הפסדים.
בשנת 2000, לאחר ששימשה חמש שנים כעוזרת-מאמן, מונתה היינריקס למאמנת הראשית של נבחרת ארצות הברית. במהלך שנותיה כמאמנת הנבחרת, לא הצליחה ארצות הברית לזכות בגביע העולמי, אך קטפה שלל תארים אחרים כמו גביע אלגארבה וגביע הזהב. השיא הגיע בטורניר הכדורגל של אולימפיאדת אתונה 2004, בו זכתה ארצות הברית במדליית הזהב לאחר ניצחון 1-2 בגמר על ברזיל.
ב-15 בפברואר 2005 פרשה היינריקס מאימון הנבחרת, ומספר חודשים לאחר מכן החלה לאמן את אוניברסיטת קליפורניה באירוויין. היא אימנה בקליפורניה זמן קצר בלבד, בשל קבלתה למשרה בוועד האולימפי הלאומי של ארצות הברית. בינואר 2011 מונתה היינריקס על ידי פדרציית הכדורגל של ארצות הברית לתפקיד טכני בפיתוח כדורגל הנשים במדינה.
Dollar Days

| --- | --- |
 שיר בביצוע דייוויד בואי
 מתוך האלבום Blackstar
 יצא לאור:  8 בינואר 2016
 סוגה:  ארט רוק 
 שפה:  אנגלית
 לחן:  דייוויד בואי 
 הפקה:  דייוויד בואי 
 
Dollar Days הוא שיר של המוזיקאי האנגלי דייוויד בואי. זוהי הרצועה השישית באלבום האולפן העשרים וחמש והאחרון של בואי, Blackstar, שיצא ב-8 בינואר 2016. השיר נכתב על ידי בואי, והוא הופק על ידי בואי וטוני ויסקונטי. "Dollar Days" דורג במצעדים במספר מדינות, כולל מדינת מולדתו של בואי, בריטניה, בה הגיע השיר למקום ה-138.
הלחנה

"Dollar Days" הוקלט מבלי דמו לפני כן. לדברי דוני מק'קסלין, שסיפק חלקים לסקסופון עבור Blackstar, "יום אחד דייוויד פשוט הרים גיטרה… היה לו את הרעיון הקטן הזה, ופשוט למדנו את זה שם באולפן."
ביקורות

"Dollar Days" זכה לקבלת פנים חיובית מצד המבקרים. מייק פאוול מפיצ'פורק סקר בנפרד את השיר ותיאר אותו כ"שיר החדש הטוב ביותר, והשווה אותו ללהיטיו הוותיקים של בואי "Five Years" ו-"Ashes to Ashes". ג'ודי רוזן מבילבורד תיארה את השיר "מקסים" עם שילוב לירי של "עדינות ורעש".
מיקומי שיא

|   ‏‏‏  מיקומי שיא (2016)> מדינה |   ‏‏‏  מיקומי שיא (2016)> מצעד |   ‏‏‏  מיקומי שיא (2016)> מיקום שיא |   ‏‏‏  מיקומי שיא (2016)>  |
| --- | --- | --- | --- |
|  הולנד | מצעד 40 הסינגלים ההולנדיים | 90 |  |
|  הונגריה | Rádiós Top 40 | 22 |  |
|  הממלכה המאוחדת | מצעד הסינגלים הבריטי | 138 |  |
|  פורטוגל | מצעד הסינגלים הפורטוגזי | 68 |  |
|  צרפת | SNEP | 148 |  |
|  שוודיה | סוורייטופליסטן | 98 |  |
|  שווייץ | המצעד השווייצרי | 46 |  |
הערות שוליים

↑  Chinen, Nate (4 בינואר 2016). "MUSIC On David Bowie's 'Blackstar,' Turning to Jazz for Inspiration". הניו יורק טיימס. נבדק ב-6 בפברואר 2016. {{cite news}}:  (עזרה)
↑  "The Inside Story of David Bowie's Stunning New Album, 'Blackstar'". Rolling Stone. 23 בנובמבר 2015. {{cite web}}:  (עזרה)
↑  Powell, Mike (8 בינואר 2016). "David Bowie: "Dollar Days"". Pitchfork Media. נבדק ב-6 בפברואר 2016. {{cite web}}:  (עזרה)
↑  David Bowie’s ‘Blackstar’ Is Filled With Songs About Death and Doom: Album Review, Billboard (באנגלית)
| --- | --- |
בקרת זהויות :  MusicBrainz work: 814bde74-ff7f-462b-8bad-e1abdc1a969a
Dollhouse (אלבום)

Dollhouse (בעברית: בית בובות) הוא המיני-אלבום הראשון של הזמרת-יוצרת האמריקאית מלאני מרטינז. המיני-אלבום יצא לאור ב-19 במאי 2014, על ידי חברות התקליטים אטלנטיק רקורדס ו-Warner Chappell Music. מתוך האלבום יצאו שני סינגלים.
עם יציאתו נכנס המיני-אלבום אל המקום ה-4 במצעד אלבומי אינדפנדנט של בילבורד.
רקע

ב-7 באפריל 2014, דוח על ידי חברת Marketwired, כי מרטינז חתמה בחברת התקליטים איילנד רקורדס. וכמו כן הוכרז כי תוציא מיני-אלבום בכורה שלה ב-19 במאי 2014, ותצא לסבב הופעות מיני שיחל ב-4 ביוני, זאת על מנת לקדם את האלבום.
סיבוב הופעות

כדי לקדם את האלבום, יצאה מרטינז ב-4 ביוני 2014, לסיבוב ההופעות הראשון שלה, "Dollhouse Tour". סבב הופעות זה הסתיים ב-24 ביוני.
רשימת רצועות

| Dollhouse> מס' | Dollhouse> שם | Dollhouse> משך | Dollhouse>  | Dollhouse>  | Dollhouse>  | Dollhouse>  | Dollhouse>  | Dollhouse>  | Dollhouse>  |
| --- | --- | --- | --- | --- | --- | --- | --- | --- | --- |
| 1. | Dollhouse  | 3:52 |  |  |  |  |  |  |  |
| 2. | Carousel  | 3:50 |  |  |  |  |  |  |  |
| 3. | Dead to Me  | 3:30 |  |  |  |  |  |  |  |
| 4. | Bittersweet Tragedy  | 4:49 |  |  |  |  |  |  |  |
| משך כולל: | משך כולל: | 16:07 |  |  |  |  |  |  |  |
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי אינדפנדנט | 4 |
הערות שוליים

1 2  Dollhouse, Discogs (באנגלית)
↑  Atlantic Records Melanie Martinez, Atlantic Records Official Website (באנגלית)
↑  Melanie Martinez Chart History, Billboard
| מלאני מרטינז |
| --- | --- | --- |
| דיסקוגרפיה • שירים | דיסקוגרפיה • שירים |  |
| אלבומי אולפן | Cry Baby • K-12 • Portals |  |
| מיני-אלבומים | Dollhouse • Pity Party EP • Cry Baby's Extra Clutter EP • After School |  |
| סיבובי הופעות | Dollhouse Tour • Cry Baby Tour • K-12 Tour |  |
| מלאני מרטינז – שירים |
| --- | --- | --- |
| Dollhouse | "Dollhouse" • "Carousel" • "Dead to Me" • "Bittersweet Tragedy" |  |
| Cry Baby | "Cry Baby" • "Dollhouse" • "Sippy Cup" • "Carousel" • "Alphabet Boy" • "Soap" • "Training Wheels" • "Pity Party" • "Tag, You're It" • "Milk and Cookies" • "Pacify Her" • "Mrs. Potato Head" • "Mad Hatter" |  |
| Cry Baby's Extra Clutter | "Play Date" • "Teddy Bear" • "Cake" • "Gingerbread Man" |  |
| K-12 | "Wheels on the Bus" • "Class Fight" • "The Principal" • "Show & Tell" • "Nurse's Office" • "Drama Club" • "Strawberry Shortcake" • "Lunchbox Friends" • "Orange Juice" • "Detention" • "Teacher's Pet" • "High School Sweethearts" • "Recess" |  |
| After School | "Notebook" • "Test Me" • "Brain & Heart" • "Numbers" • "Glued" • "Field Trip" • "The Bakery" |  |
| Portals | "Death" |  |
| סינגלים אחרים | "Piggyback" • "Copy Cat" • "Fire Drill" |  |
| --- | --- |
בקרת זהויות :  MusicBrainz release group: 25fafe0b-83b7-48d9-af14-aec9e1bf16d3
ארכפלוס

| --- | --- |

 מפתח:  ARC Technology
 מערכת הפעלה:  Microsoft Windows
 סוג רישיון:  קנייני
 קטגוריה:  תוכנת תיב"ם
 www.arcplus-il.co.il
 
ארכּפּלוס (+ARC או ArcPlus) היא תוכנת תכנון ושרטוט אדריכלי של חברת ARC Technology. התוכנה, שנוצרה במקורה בישראל על ידי טוב סטריקובסקי (אדריכל) ואבנר קוטלר (מהנדס תוכנה), קיימת מאז שנת 1984 וייחודה הוא הקלות בה אפשר ליצור בה מודלים תלת־ממדיים הניתנים לחיתוך לתוכניות, חתכים וחזיתות. הגרסה האחרונה הקיימת בשוק היא גרסת 2017 הנקראת ARC+ X10.
התוכנה מגיעה עם ממשק מלא בעברית, אנגלית וצרפתית לבחירת המשתמש.
+ARC מאפשרת לייצר שרטוט פרמטרי חכם אשר עוזר לחסוך זמן רב בעבודה היומיומית.
השרטוט הנעשה בדו-מימד (במבט-על) מכיל כבר פרמטרים של גובה ונפח וכך יודע להפוך את השרטוט הדו-ממדי למודל תלת-ממדי ולהדמיה
עם חומרים.
+ARC נוצרה לאדריכלים ומעצבים ומכילה כלים חכמים כגון:
ספריות ויזואליות מובנות – קירות ופתחים.
ניתן לייצר קירות מכל סוג וחתך, פתחים רבים והכל פתוח ליצירה, עריכה ושינוי.
אובייקטים חכמים – ריהוט, חשמל אינסטלציה ועוד
אובייקטים עם אפשרות להגדיר גדלים ספציפיים לכל פריט כגון – שולחן, כיסא, מקלחת ועוד
ממשק מידות אוטומטיות
מידות פנים ומידות חוץ הנוצרים אוטומטית. כולל – רוחב הפתח, גובה הפתח וגובהו מהרצפה.
ממשק חזיתות וחתכים
ממשק דינאמי חכם ליצירת חתכים וחזיתות ישירות מהמודל.
ממשק מדרגות וגגות רעפים
הדמיה מובנית
בניגוד לתוכנת השרטוט אוטוקאד, שהיא תוכנה גנרית המיועדת לכלל המקצועות הטכניים, +ARC היא תוכנה ייעודית שנבנתה על ידי אדריכלים-למען-אדריכלים. אך למרות ייעודה זה היא משמשת בהצלחה גם מעצבי פנים, יוצרי תפאורות וסטנדים, אדריכלי נוף, מהנדסים וכיוצא בזה.
הערות שוליים

↑  ארכפלוס איקס 10 – דו מימד, תלת מימד והדמיות – עדכוני מערכת, באתר arcplus il
ארכף צפון-אפריקני

| ארכף צפון-אפריקני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: חדפי פיל
משפחה:: חדפי פיל
סוג:: Petrosaltator
מין:: ארכף צפון-אפריקני
שם מדעי
 Elephantulus rozeti ‏דוורנוי, 1833
תחום תפוצה


ארכף צפון-אפריקני (שם מדעי: Petrosaltator rozeti) הוא מין ממשפחת הארכפיים החי בצפונה של אפריקה במרוקו, תוניסיה, אלג'יריה ולוב, והוא היחיד מבני קבוצת אפרותריה המצוי שם. בעבר השתייך לסוג ארכף, אך החל מ-2016 הוא משויך לסוג יחידי (Petrosaltator).
הארכף הוא דמוי-חדף קטן ביותר בעל אף מוארך וכפוף ורגליים גדולות מאוד העוזרות לו לנתר.
הוא חי באזורי שיחים עשבוניים ובמדבריות שונים. הוא מצוי בקרבה למאורתו כל הזמן ומחפש חרקים ויצורים קטנים נוספים למאכל. הוא חייב לאכול כל העת. עם זאת הוא יכול שלא לשתות כמעט.
הארכפים עומדים על המשמר מפני טורפים ובורחים מפניהם בנתיבים בצמחייה בצורה עקלתנית ומבלבלת.
הארכפים נפוצים בתחום מחייתם ולא נשקפת להם סכנה.
הערות שוליים

↑  ארכף צפון-אפריקני באתר הרשימה האדומה של IUCN
| חדפי פיל |
| --- | --- | --- |
| ארכף | ארכף קצר-אף • ארכף הכף • ארכף שחור-רגל • ארכף שחור • ארכף הסבך • ארכף סלע מזרחי • ארכף קארו • ארכף סומלי • ארכף אדמוני • ארכף סלע מערבי |  |
| ארכף צפון-אפריקני | ארכף צפון-אפריקני |  |
| ארכף עגול-אוזן | ארכף עגול-אוזן נמיבי • ארכף עגול-אוזן קארו • ארכף עגול-אוזן אטנדקה |  |
| ארכף ארבע אצבעי | ארכף ארבע אצבעי |  |
| ארכף גדול | ארכף זהוב-גב • ארכף משובץ • ארכף אדום-ראש  • ארכף אפור-פנים |  |
Final Cut Pro

| --- | --- |

 מפתח:  אפל
 גרסה אחרונה:  10.8 (20 ביוני 2024) 
 מערכת הפעלה:  OS X
 סוג רישיון:  קנייני
 קטגוריה:  עריכת וידאו
 apple.com/finalcutpro
 
Final Cut Pro היא תוכנה של חברת אפל שמטרתה עריכה והפקה מקצועית של וידאו. התוכנה משווקת כחלק מחבילת Final Cut Studio הכוללת מספר תוכנות ועזרים לעיבוד וידאו. הגרסה הנוכחית של התוכנה תואמת מחשבי מקינטוש המצוידים במערכת ההפעלה OS X 10.5.6 ומעלה ובמעבדי אינטל.
בשנים האחרונות פנתה חברת אפל לשוק התוכנות המקצועיות. מאחר שרבים ממשתמשי אפל ה"כבדים" הם עורכי וידאו, סאונד ותמונה, ותחום הגרפיקה תפוס ברובו על ידי חברת אדובי, הוחלט באפל לרכוש את שתי תוכנות העריכה, וידאו ואודיו, בהתאמה, וכך פיתחה חברת אפל גרסאות משלה לתוכנת Final Cut Pro, שנחשבת לאחת מתוכנות עיבוד הווידאו המדויקות והמקצועיות ביותר, לצד תוכנת Logic Pro שנחשבת לתוכנת הפקת אודיו ברמה מקצועית דומה.
מאז תחילת שנות ה-2000, פיתחה Final Cut Pro בסיס משתמשים גדול ומתרחב, המאכלס יוצרי סרטים עצמאיים רבים. התוכנה הפכה לאיום על Media Composer מבית Avid טכנולוגיה, ששימשה באופן מסורתי את עורכי הסרטים ותוכניות הטלוויזיה. על פי מחקר של חברת SCRI משנת 2007, התוכנה מרכיבה כ-49% משוק העריכה מקצועית בארצות הברית ו-Media Composer מרכיבה 22% ממנו בלבד.
תכונות

Final Cut Pro מספקת עריכה של כל פורמט וידאו שנתמך ב-QuickTime כולל: DV‏, HDV‏, P2 MXF (DVCProHD)‏, XDCAM‏, 2K. התוכנה תומכת במספר בלתי מוגבל של רצועות וידאו מקבילות; עד 99 רצועות קול;  שילוב קטעי וידאו שמקורם ממצלמות שונות; וכן פונקציות עריכה סטנדרטיות שונות. היא מגיעה עם שלל מעברים - dissolve‏, iris‏, distortion וכן מעברים פשוטים בתלת-ממד. התוכנה מכילה סוגים שונים של פילטרים לשמע ולווידאו, כלים לעריכת צבעים וכלי עריכה אחרים. בגרסה ‏(7.0) שופרו השילוב והאינטגרציה בינה לבין שאר תוכנות המקצועיות של אפל וכן שופרה התמיכה בעריכת סרטוני וידאו בפורמטים 4K,HD, ‏DV ו-SD.
Final Cut Express

בשנת 2003, השיקה אפל את התוכנה Final Cut Express, גרסה זולה יותר של Final Cut.‏ Final Cut Express משתמשת בממשק משתמש זהה לזה של Final Cut Pro, אבל היא חסרה כלי עריכה מתקדמים שמצויים בגרסת ה-Pro, ובאופן כללי פונה לקהל מפיקים חובבני יותר.
בינואר 2005 נוספו לתוכנה Soundtrack ו-LiveType, שהיו זמינות לפני כן ב-Final Cut Pro בלבד, והתווספה תמיכה בעריכת וידאו בהבחנה גבוהה (HD). עם הוצאת גרסה 4 של התוכנה היא איבדה את Soundtrack. הגרסה האחרונה של התוכנה Final Cut Express 4 לא תואמת לגרסה החדשה של Final Cut Pro,‏ Final Cut Pro 7.
ממשק המשתמש

ל-Final Cut (בשתי גרסאותיה) יש ממשק שמורכב מארבעה חלונות עיקריים: הדפדפן (Browser), שמציג את רשימת קובצי המדיה המקוריים; ה-Viewer, שמציג תצוגה מקדימה ומאפשר חיתוך של קובצי מדיה בודדים; ציר הזמן (Timeline), שבו ניתן לחבר יחד קטעים וליצור רצף; והקנבס (Canvas), שדרכו ניתן לצפות בעריכה שנעשתה בציר הזמן. את מיקום וגודל החלונות ניתן לשנות, אך כברירת מחדל הדפדפן ממוקם בפינה השמאלית העליונה, ה-Viewer והקנבס מימינו (בסדר הזה), ציר הזמן ממוקם מתחתם. ממשק התוכנה מכיל גם חלון קטן עם כלי עבודה (Toolbox) ושני מחוונים לעוצמת השמע.
היסטוריית גרסאות

| תאריך | גרסת התוכנה |
| --- | --- |
1999: Final Cut Pro
מרץ 2001: Final Cut Pro 2 ‏ 
דצמבר 2001: Final Cut Pro 3 ‏ 
אפריל 2003: Final Cut Pro 4 ‏ 
אפריל 2004: Final Cut Pro HD ‏ 
אפריל 2005: Final Cut Pro 5 ‏ 
אפריל 2007: Final Cut Pro 6 ‏ 
יולי 2009: Final Cut Pro 7 ‏ 
יוני 2011: Final Cut Pro X ‏
סרטים שנערכו בתוכנה

חוקי המשיכה (The Rules of Attraction)‏ (2002)
עירום מלא (Full Frontal)‏ (2002)
הצלצול (The Ring)‏ (2002)
קולד מאונטן (Cold Mountain)‏ (2003)
אכזריות בלתי נסבלת (Intolerable Cruelty)‏ (2003)
ים של פחד (Open Water)‏ (2004)
נפוליאון דינמיט (Napoleon Dynamite)‏ (2004)
לחסל את הליידי (The Ladykillers)‏ (2004)
סקיי קפטן (Sky Captain and the World of Tomorrow)‏ (2004)
לאכול בגדול (Super Size Me)‏ (2004)
חתונת הרפאים (Corpse Bride)‏ (2005)
Dreamer: Inspired by a True Story‏ (2005)
זודיאק (Zodiac)‏ (2005)
סיפורים קצרים על אהבה (Happy Endings) ‏(2005)
Ellie Parker ‏(2005)
ג'ארהד (Jarhead) ‏(2005)
מנהטן הקטנה (Little Manhattan) ‏(2005)
אני, אתה וכל השאר (Me and You and Everyone We Know) ‏(2005)
הצלצול 2 (The Ring Two) ‏(2005)
אנחת הנחש השחור (Black Snake Moan)‏ (2006)
מכתבים מאיוו ג'ימה (Letters From Iwo Jima)‏ (2006)
תזיזו ת'רגליים (Happy Feet)‏ (2006)
300 ‏(2007)
משפחת סימפסון - הסרט (The Simpsons Movie)‏ (2007)
ארץ קשוחה (No Country for Old Men)‏ (2007)
שמור עלי (Reign Over Me)‏ (2007)
Youth Without Youth‏ (2007)
Balls of Fury‏ (2007)
The Tracey Fragments‏ (2007)
בוגד (Traitor)‏ (2008)
לקרוא ולשרוף (Burn After Reading)‏ (2008)
תיקים באפלה: רוצים להאמין (The X-Files: I Want to Believe)‏ (2008)
הסיפור המופלא של בנג'מין באטן (The Curious Case of Benjamin Button)‏ (2008)
ארץ יצורי הפרא (Where the Wild Things Are)‏ (2009)
A Serious Man‏ (2009)
Tetro‏ (2009)
הרשת החברתית‏ (2010)
אומץ אמיתי (2010)
The Girl with the Dragon Tattoo‏ (2011)
Twixt‏ (2011)
Courageous ‏(2011)
ג'ון קרטר (John Carter)‏ (2012)
Hemingway & Gellhorn‏ (2012)
בתוך לואין דיוויס (Inside Llewyn Davis)‏ (2013)
שנה קשוחה מאוד (A Most Violent Year) ‏(2013)
פוקוס (Focus)‏ (2015)
?What Happened, Miss Simone‏ (2015)
Whiskey Tango Foxtrot‏ (2016)
קובו: אגדה של סמוראי (Kubo and the Two Strings)‏ (2016)
צילום מסך של התוכנה המציג את מבנה ממשק המשתמש האופייני לה
אץ' (וספרם)

| --- | --- |
סמל אץ'סמל אץ'

 מדינה:  הונגריה הונגריה
 חבל:  מרכז טרנסדנוביה
 מחוז:  וספרם (מחוז) וספרם
 נפה:  נפת אייקה
 שטח:  13.7 קמ"ר
 אוכלוסייה:  ‏
  ‑ בכפר:  173 (1 בינואר 2024)
 קואורדינטות:  47°00′07″N 17°36′53″E﻿ / ﻿47.001911111111°N 17.614811111111°E﻿ / 47.001911111111; 17.614811111111 
 אזור זמן:  UTC +1
 http://ocs.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אץ'(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אץ'  he tabBackground:;tabBorder:#aaa;defaultTab:0;
 
אץ' (בהונגרית: Öcs) הוא כפר במחוז וספרם שבמרכז הונגריה.
כמו יישובים רבים באירופה גם באץ' מספר התושבים נמצא בירידה. כך, בשנת 1990 חיו ביישוב 257 תושבים, ובשנת 2019 מספר התושבים עמד על 173.
יהודי אץ'

באץ' חיו יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1840 | 127 |  |
| 1880 | 77 | 804 |
| 1910 | 11 |  |
| 1920 | 7 |  |
| 1930 | 4 |  |
| 1941 | 4 | 569 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת אייקה |
| --- | --- | --- |
| יישובים | אייקה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד |  |
| --- | --- |
בקרת זהויות :  VIAF: 313508911   WorldCat (עם VIAF): 313508911 
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
Doll Domination – The Mini Collection

Doll Domination – The Mini Collection הוא המיני-אלבום הראשון של להקת הבנות הפוסיקט דולז אשר יצא לאור ב-24 במאי 2009, על ידי אינטרסקופ רקורדס. האלבום יצא לאור כהוצאה מחודשת לאלבומם השני כאשר הוא מכיל שירים חדשים ורמיקסים לשירים מהאלבום השני.
הצלחה מסחרית

מבחינה מסחרית האלבום זכה להצלחה נאה. הוא הגיע למקום ה-9 בהממלכה המאוחדת ומכר כ-13 אלף עותקים בשבוע הראשון ליציאתו וכחודש לאחר יציאתו מכירותיו הגיעו ל-70 אלף עותקים מה שזיכה אותו למעמד כסף. נכון להיום מכירותיו של האלבום עומדות על 100 אלף עותקים במדינה ובכך זכאי למעמד זהב.
רשימת רצועות

| Doll Domination – The Mini Collection> מס' | Doll Domination – The Mini Collection> שם | Doll Domination – The Mini Collection> משך | Doll Domination – The Mini Collection>  | Doll Domination – The Mini Collection>  | Doll Domination – The Mini Collection>  | Doll Domination – The Mini Collection>  | Doll Domination – The Mini Collection>  | Doll Domination – The Mini Collection>  | Doll Domination – The Mini Collection>  |
| --- | --- | --- | --- | --- | --- | --- | --- | --- | --- |
| 1. | Jai Ho! (You Are My Destiny)  | 3:42 |  |  |  |  |  |  |  |
| 2. | When I Grow Up  | 4:05 |  |  |  |  |  |  |  |
| 3. | Whatcha Think About That (בשיתוף מיסי אליוט)   | 3:48 |  |  |  |  |  |  |  |
| 4. | Painted Windows  | 3:35 |  |  |  |  |  |  |  |
| 5. | I Hate This Part  | 3:39 |  |  |  |  |  |  |  |
| 6. | Hush Hush; Hush Hush  | 4:13 |  |  |  |  |  |  |  |
| משך כולל: | משך כולל: | 23:03 |  |  |  |  |  |  |  |
מיקומי שיא

|   ‏‏‏  מצעדים שבועיים (2009)> מדינה |   ‏‏‏  מצעדים שבועיים (2009)> מצעד |   ‏‏‏  מצעדים שבועיים (2009)> מיקום שיא |
| --- | --- | --- |
|  אירלנד | מצעד האלבומים האירי | 20 |
|  הממלכה המאוחדת | מצעד האלבומים הבריטי | 9 |
נתוני מכירות

| מקום | תארים | מכירות |
| --- | --- | --- |
| בריטניה (BPI) | זהב | 100,000 |
הערות שוליים

↑  רובין אנטין, דייב אודה, קאטפאדר, אסתר דין, פולו דה-דון, רון פייר, קלנה הרפר, ג'ימי לובין, ג'ונאס ג'ברג, רודני ג'רקינס, קריסטל ג'ונסון, די.ג'יי מורמיל,
אוסינאצ'י נוונרי, קוויז אנד לרוסי, איי.אר. רחמן, ניקול שרזינגר
↑  "British album certifications – The Pussycat Dolls – Doll Domination – The Mini Collection". British Phonographic Industry. Select albums in the Format field. Select Gold in the Certification field. Type Doll Domination – The Mini Collection in the "Search BPI Awards" field and then press Enter.
| הפוסיקט דולז |
| --- | --- | --- |
| ניקול שרזינגר • כרמית בכר • ג'סיקה סוטה • קימברלי ויאט • אשלי רוברטס   מלודי תורנטון   דיסקוגרפיה • שירים • פרסים ומועמדויות | ניקול שרזינגר • כרמית בכר • ג'סיקה סוטה • קימברלי ויאט • אשלי רוברטס   מלודי תורנטון   דיסקוגרפיה • שירים • פרסים ומועמדויות |  |
| אלבומי אולפן | PCD • Doll Domination |  |
| מיני-אלבומים | Doll Domination – The Mini Collection |  |
| אלבומי וידאו | Live from London |  |
| סינגלים | "Sway" • "Don't Cha" • "Stickwitu" • "Beep" • "Buttons" • "I Don't Need a Man" • "Wait a Minute" • "When I Grow Up" • "Whatcha Think About That" • "Out of This Club" • "I Hate This Part" • "Bottle Pop" • "Jai Ho! (You Are My Destiny)" • "Hush Hush; Hush Hush" • "React" |  |
| סינגלים שיווקיים | "Feeling Good" • "Right Now" |  |
| טלוויזיה | Pussycat Dolls Present (The Search for the Next Doll • Girlicious) |  |
| סיבובי הופעות | PCD World Tour • Doll Domination Tour • Unfinished Business |  |
| ערכים קשורים | Robin Antin • Kaya Jones |  |
ארכף עגול-אוזן נמיבי

| ארכף עגול-אוזן נמיבי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: חדפי פיל
משפחה:: חדפי פיל
סוג:: ארכף עגול-אוזן
מין:: ארכף עגול-אוזן נמיבי
שם מדעי
 Macroscelides flavicaudatus ‏Lundholm, 1955
תחום תפוצה


ארכף עגול-אוזן נמיבי (שם מדעי: Macroscelides flavicaudatus) הוא מין ממשפחת הארכפיים החי בערבות ואזורים צחיחים במרכזה ודרומה של נמיביה.
מאפיינים

ארכפים אלה התגלו כבר ב-1955, אך נחשבו באותה עת לתת-מין של ארכפי קארו, אך בעקבות מחקרים שנעשו מאוחר יותר במרכז מחקר בדרום אפריקה הם הופרדו למין עצמאי.
ארכפים אלה בולטים בפרוותם הוורדרדה והם מגיעים למשקל 35 גרם. הם קטנים ובעלי פרווה עבה וחרטום מחודד בעל שערות חישה גדולות. כמו שמשתמע משמם הם בעלי אוזניים עגולות וגדולות.
הם חיים במדבריות וערבות חמות בנמיביה וחיים במחסה הקריר יחסית. בדומה לשאר הארכפים הם תמיד פעילים ומחפשים חרקים קטנים למאכל.